والجو اختلط باليقضه واحلام
نبال وريح تشتد والمدى يضيك
عليهن والسبايا بسد الخيام
النار تريد تاكل زبدة الدين
وروس اعله الرماح انشال الاسلام
تطفه المعجزه وماينزل الغيث
وتشد المنايا ركاب الايام
تختل الارض والعاصفه تسير
والباطل يصرح تحيا الاثام
واشم ريحة دفن .......
اشم ريحة دفن حرية الناس
من صدر الحسين اغتالته سهام
الضريبه احنه الثمن ندفع كرامات
وبأيد الطغاة برخص ننسام
مسلم ماله دار ابينه يعيش
ابتلينه احنه بطمع تجار العظام
تسجد للفلس عدنه احنه مرات
ضماير للعرض عبادة ارقام
ثارات الحسين تريد تحقيق
بفساد المال كله بهاي الاعوام
تره الدم الجره موسهله ينباك
فقط تذكير عندي لبعض الاصنام
دناوة نفس عدهم تسبك الذيب
خصوصا لو أمر بي خبزة ايتام
وصلونه لوضع كرهونه بالدين
من كد ماشبعنه وياهم ألام
كمت اسمع صدى يناديني مرات
لاتسكت بعد واحجي شقهر ظام
أدري الطف نزيه منيله احزاب
واضح كالشمس مايلبس لثام
تتعكز عليمن عوف الحسين
مانقبل الثوره تبوكهه اقزام
الشاعر مهند صاحب